વધુમાં કેટલીક જગ્યાએ રોડના કામના કારણે માટી, કપચી ધોરીમાર્ગ પર આવી ગઈ છે. નાગધણીબાના વળાંકમાં આવા કારણોસર રોડ સાંકડો અને વધુ જોખમી બની ગયો છે. આ ઉપરાંત અનેક નાળા અને પુલ જર્જરિત છે જે તાકીદે સમારકામ ઝંખે છે. પરંતુ હાઇવે ઓથોરિટી તદ્દન બેદરકારી દાખવી રહ્યું હોવાની લોકોની ફરિયાદ છે. કોઈ નાળાની દિવાલ તૂટી જાય તો પણ રીપેરીંગમાં દિવસો પસાર કરાય છે, આખરે હાઇવે ઓથોરીટી કરે છે શું..? તે પ્રશ્ન છે. રાજકીય પ્રતિનિધિઓ અને ઉચ્ચ અધિકારીઓ નવા રસ્તાનું ગૌરવ લેવા સાથે હાલ હયાત અને ઉપયોગી રસ્તાની સંભાળ બાબતે પણ દરકાર લેવાનું રાખે તેમ લોકો ઈચ્છી રહ્યા છે.